Diari Oficial de la Generalitat Valenciana


Sumari del DOGV 4079, del 05-09-2001 (2001/903668)

ORDRE de 17 de juliol de 2001, de la Conselleria de Cultura i Educació, per la qual s'adequa l'autorització al centre docent privat Izquierdo, de Castelló de la Plana, per transformació automàtica d'ensenyaments autoritzats de Formació Professional en Cicles Formatius de Grau Mitjà.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2001/07/17/(2)/dof/vci/html**

### Dades del document

Número de DOGV
:   4079

Data del DOGV
:   05-09-2001

Secció del DOGV
:   I. DISPOSICIONS GENERALS

Número del document
:   2001/903668


Data del document
:   17-07-2001

Organisme emissor


Tipus de document
:   Ordre

Descriptors 

:   * Castelló de la Plana
    * ensenyament professional

ORDRE de 17 de juliol de 2001, de la Conselleria de Cultura i Educació, per la qual s'adequa l'autorització al centre docent privat Izquierdo, de Castelló de la Plana, per transformació automàtica d'ensenyaments autoritzats de Formació Professional en Cicles Formatius de Grau Mitjà. [2001/8111]
  
L'expedient ha sigut iniciat pel representant del centre docent privat concertat Izquierdo, de Castelló de la Plana, número de codi 01673596, mitjançant la comunicació de la transformació dels seus ensenyaments autoritzats de formació professional en cicles formatius de grau mitjà, d'acord amb el que s'establix a la disposició addicional huitena 2.d i 3 de la LOGSE i la disposició transitòria tercera 1.d, 2. i 3. del Reial Decret 1004/1991, de 14 de juny, sobre requisits mínims dels centres que impartixen ensenyaments de règim general no universitaris.
  
Els cicles formatius de grau mitjà i nombre de grups que pretén impartir, equivalen a les branques professionals i en cap cas excedixen de les unitats que tenia autoritzades d'acord amb la legislació anterior a la LOGSE.
  
Vists la Llei Orgànica 1/1990, de 3 d'octubre, d'Ordenació General del Sistema Educatiu (BOE de 4 d'octubre de 1990); la Llei Orgànica 8/1985, de 3 de juliol, Reguladora del Dret a l'Educació, (BOE de 4 de juliol), el Reial Decret 1.004/1991, de 14 de juny (BOE de 26 de juny), pel qual s'establixen els requisits mínims dels centres que impartixen ensenyaments de règim general no universitaris; el Reial Decret 777/1998, de 30 d'abril (BOE de 8 de maig), pel qual es desenrotllen determinats aspectes de l'ordenació de la Formació Professional en l'àmbit del sistema educatiu i el Reial Decret 332/1992, de 3 d'abril (BOE de 9 d'abril), sobre autoritzacions de centres docents privats per a impartir ensenyaments de règim general no universitaris.
  
Vista l'Ordre de 24 d'abril de 1996, del Ministeri d'Educació i Ciència (BOE de 3 de maig) per la qual es regula l'adequació de les autoritzacions dels centres privats de formació professional per a la implantació dels cicles formatius de grau mitjà i restant normativa de general aplicació.
  
En exercici de les atribucions conferides per l'article 35 de la Llei de Govern Valencià,
  
  
ORDENE
  
  
Primer
  
Adequar les autoritzacions per transformació automàtica de determinats ensenyaments autoritzats de Formació Professional en Cicles Formatius de Grau Mitjà corresponents a la nova ordenació educativa, al centre docent privat que s'indica en l'annex, i en els termes que s'hi especifiquen.
  
  
Segon
  
Establir la configuració de la resta d'ensenyaments del centre, després d'esta transformació en els termes que s'indiquen com a composició resultant de la resta del centre.
  
  
Tercer
  
Els cicles formatius autoritzats podran començar a impartir-se des de l'inici del curs escolar 2001/2002, en substitució de les unitats de FP que s'extingixen, sense que en cap moment les unitats totals en funcionament del conjunt de nivells/etapes autoritzats puguen excedir del nombre que s'establix en l'annex per al centre.
  
  
Este nombre es revisarà segons les instal·lacions reservades en el moment en que, si s'escau, el centre sol·licite l'autorització per a impartir nivells/etapes educatives no autoritzades o modificació de la composició o capacitat de les ja autoritzades.
  
  
  
DISPOSICIÓ ADDICIONAL
  
  
El que es disposa en la present ordre donarà lloc a les corresponents inscripcions en el Registre de Centres Docents de la Comunitat Valenciana.
  
Conformement al que s'establix en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar, potestativament, un recurs de reposició o bé plantejar directament un recurs contenciós administratiu, en els terminis i davant els òrgans que s'indiquen a continuació:
  
a) El recurs de reposició s'haurà d'interposar davant l'Honorable Senyor conseller de Cultura i Educació, en el termini d'un mes a comptar de l'endemà de la notificació o publicació, segons corresponga.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana, en el termini de dos mesos a comptar de l'endemà de la notificació o publicació, segons corresponga.
  
  
València, 17 de juliol de 2001
  
  
El conseller de Cultura i Educació
  
MANUEL TARANCÓN FANDOS
  
  
  
ANNEX
  
  
Centre: Izquierdo
  
Titular: F.P. Fina Izquierdo, SA
  
Domicili: Av. Navarra, 118 i c/ Pintor Sorolla, 16
  
Localitat: Castelló de la Plana
  
Província: Castelló
  
Codi: 54191119
  
Ensenyaments i capacitat màxima que s'autoritzen:
  
- Cicles formatius de Grau Mitjà en les instal·lacions de l'avinguda de Navarra, 118:
  
\* Cicle de Comerç: 1 grup amb 30 llocs escolars
  
\* Cicle d'Estètica Personal Decorativa: 1 grup amb 30 llocs escolars
  
Composició resultant de la resta del centre en l'avinguda de Navarra, 118,
  
- Cicles Formatius de Grau Mitjà:
  
\* 3 grups de Tècnic en Gestió Administrativa, amb 90 llocs escolars
  
\* 1 grup de Tècnic en Perruqueria, amb 30 llocs escolars
  
\* 2 grups de Tècnic en Jardineria, amb 60 llocs escolars
  
\* 1 grup de Tècnic en Confecció, amb 30 llocs escolars


Còpia Permalink ELI